Breithiúnas na Cúirte Ginearálta an 21 Nollaig 2022 – Firearms United Network agus páirtithe eile v an Coimisiún
(Cás T-187/21)1
(REACH – Rialachán (AE) 2021/57 – Iarscríbhinn XVII a ghabhann le Rialachán (CE) Uimh. 1907/2006 a thabhairt cothrom le dáta – Srian maidir le luaidhe – Urchair ghunna luaidhe a úsáid le haghaidh fiach i mbogaigh nó i ngiorracht dóibh – Earráid fhollasach measúnaithe – Comhréireacht – Cinnteacht dhlíthiúil – Toimhde na neamhchiontachta)
Teanga an cháis: an Pholainnis
Páirtithe
Iarratasóirí: Firearms United Network (Vársá, an Pholainn), Tomasz Walter Stępień (Żelechów, an Pholainn), Michał Budzyński (Cegłów, an Pholainn), Andrzej Marcjanik (Złotokłos, an Pholainn) (ionadaí: E. Wola Niak, Dlíodóir)
Cosantóir:
An Coimisiún Eorpach (ionadaithe: K. Herrmann agus K. Mifsud-Bonnici, i gcáil Gníomhairí)
Idiragraithe chun tacú leis an gcosantóir: Poblacht Chónaidhme na Gearmáine (ionadaithe: J. Möller, Gníomhaire), Poblacht na Fraince (ionadaithe: T. Stéhelin agus G. Bain, Gníomhairí), an Ghníomhaireacht Eorpach Ceimiceán (ionadaithe: M. Heikkilä, W. Broere agus N. Herbatschek, Gníomhairí)
Ábhar
Lena chaingean atá bunaithe ar Airteagal 263 CFAE, iarrann na hiarratasóirí go gcuirfear Rialachán (AE) 2021/57 ón gCoimisiún an 25 Eanáir 2021 lena leasaítear Iarscríbhinn XVII a ghabhann le Rialachán (CE) Uimh. 1907/2006 ó Pharlaimint na hEorpa agus ón gComhairle maidir le Clárú, Meastóireacht, Údarú agus Srianadh Ceimiceán (REACH) i dtaca le luaidhe in urchair ghunna a úsáid i mbogaigh nó i ngiorracht dóibh (IO 2021 L 24, lch. 19) ar neamhní.
An chuid oibríochtúil
Diúltaítear don chaingean.
Ordaítear do Firearms United Network, Tomasz Walter Stępień, Michał Budzyński agus Andrzej Marcjanik a gcostais féin chomh maith leis na costais arna dtabhú ag an gCoimisiún Eorpach, lena n-áirítear iad siúd a bhaineann leis an nós imeachta eatramhach, a íoc.
Ordaítear do Phoblacht Chónaidhme na Gearmáine, do Phoblacht na Fraince agus don Ghníomhaireacht Eorpach Ceimiceán (ECHA) a gcostais féin a íoc.
____________
1     IO C 217, 7.6.2021.